આ પ્રોગ્રામનું એક ઉજળુ પાસુ એ હતું કે સ્થાનિક શાયરોની ૫ કૃતિઓને પણ આ મહેફીલમાં સ્થાન મળ્યુ. તે શાયરો હતા રસિક મેઘાણી, સુમન અજમેરી,સુરેશ બક્ષી ,વિશ્વદીપ બારડ અને મનોજ મહેતા. અન્ય જાણીતા શાયરો હતા- અવિનાશ વ્યાસ, સુરેશ દલાલ્, પ્રિયકાંત મણીયાર્ મુકેશ જોશી, આદીલ મન્સુરી, મનોજ ખંડેરીયા, શુન્ય પાલનપુરી, સૈફ પાલનપુરી અને મરીઝ. આ પ્રયોગ નવતર એટલા માટે હતો કે જે કેરીયોકી વગાડાઈ હતી તે કર્ણ પ્રિય અને મધુર તો હતી જ અને તેના ઉતાર ચઢાવ સાથે ગુજરાતી શાયરી ગાયકો જે ગાતા હતા તે સાંભળતા ક્યાંય એવુ નહોંતુ લાગતુ કે આ સંગીત આ ગઝલ માટે ન હોય્.. કુલ ૧૮ ગઝલ રજુ થઈ અને દરેકે દરેક ગઝલ ને અંતે પ્રેક્ષકોની ખુબ જ દાદ મળી..સભાને અંતે સૌ કલાકારોને સમગ્ર સભાએ ઉભા થઈને બહુમાન આપ્યુ.